
Az Oroszlányi Erdészet csemetetermelésének fejlesztése a Humli csemetekert felújításával

A dolgozatomban, a Vértesi Erdő Zrt. Oroszlányi Erdészet csemetetermelésének a fejlesztési tervét készítem el, amely a HUMLI csemetekert felújításával valósul meg. A felújítandó csemetekert nem csak az Oroszlányi Erdészet, hanem az egész erdőgazdaság számára állít elő erdészeti szaporítóanyagot.
A fejlesztési terv, mely a dolgozat gerincét alkotja, két ütemben kerül megvalósításra, így a tervezés is ezt követi. Az első ütemben kerítés felújítása, a táblásítás, a megfelelő adapterek kiválasztása, beszerzése, az öntözőrendszer megtervezése, kivitelezése, és a villamos energia hálózat paramétereinek a meghatározása a cél. A második ütemben a kiszolgáló épület kerül megtervezésre, és kivitelezésre, a hozzá kapcsolódó gépszínnel együtt. Ezen felül még a hűtőkamra és a csemetekerti feladatok ellátására egy erőgép beszerzése a második ütem része.



